شەفەق نیوز/ یەکیگ لە دوو دویەتەیل ڤلادیمێر
پۆتین سەرۆک رووسیا، ک ناویان ''ماریا وکاتیرینیا'' بەشداربوی لە تاقیکردنەوەی
واکسینەگە، ک رووسیا ناوی نا وە  Sputnik V
، و دویەکە سێشەممە، وەفەرمی رایگەیان، جوور یەکەمین واکسین کۆڕۆنا لە جهان.
پۆتین خوەی راگەیان بەشداری دویەتەگەی
هەنای وت: '' مەزەنە کەم یەکیگ لە دویەتەگانم لەی تاقیکردنەوە بەشداربوی''، وەگورەی
ئاژانس ''تاس'' خەوەری رووسی، بەڵکم خوەی دیاری نەکرد کام لە دوو دویەتەگەی واکسینەگە
وەرگرد، تەنیا ئەو قسە بوی ک پۆتین وتەی.
دوو دویەتەگەی پۆتین یەکیگیان Maria Vorontsova
٣٥ ساڵانە و پزشک مناڵە، وهەمیش وە Maria Faassen وەناوبانگە، و ئەیەکە وەساڵیگ
لەلی بویچگترە Katerina
Tikhonova و ناسریاگە وە خاوەن
کاروبار و هەمیش سەماکەر ''ئەکڕۆ''.
مەزەنەیە ک گەوراگە لە تەمووز گوزەیشتە  واکسینەگە وەرگردگە ک دریاگە لەباڵی، بەڵکم خوەی
پزشکە و رەفتارەیل وەرین دیرێد لە واکسین، بەڵکم ئاژانس  Interfax رووسی لە زوان پۆتین وت:
دویەتەگەی تەنیا یەک پلە تەوی بەرزەوبوی، ک لەدویای یەکەم واکسین بویە ٣٨ پلە، ئەرا
ئی رووژەگەی تر هاتەو ئەرا ٣٧ پلە، و دووارە لە دویای تاقەبەش دوویەم لە واکسینەگە
تەوەگەی بویە ٣٨ پلە، چوونکە لەشی وەرگری فرەیگ وەرگرد، وئیجا رەوشەگەی سروشتیەو
بوی.
